Diari Oficial de la Generalitat Valenciana


Sumari del DOGV 1482, del 12-02-1991 (1991/820288)

RESOLUCIÓ de 10 de gener de 1991, de la Universitat Politècnica de València, per la qual es convoquen proves selectives per a l'ingrés com a personal laboral fix de la Universitat Politècnica de València en el lloc d'oficial de segona de laboratori al Departament de Física Aplicada.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1482

Data del DOGV
:   12-02-1991

Secció del DOGV
:   AUTORITATS I PERSONAL

Número del document
:   1991/820288


Data del document
:   10-01-1991

Organisme emissor
:   Universitat Politècnica de València

Tipus de document
:   Resolució

RESOLUCIO de 10 de gener de 1991, de la Universitat Politècnica de Valencia, per la qual es convoquen proves selectives per a l'ingrés com a personal laboral fix de la Universitat Politècnica de Valencia en el lloc d'oficial de segona de laboratori al Departament de Física Aplicada.  
En exercici de les facultats que em confereix l'article 48 del Decret 145/85, del 20 de setembre, i d'acord amb el que disposa el Conveni Col·lectiu del Personal Laboral de les Universitats Públiques de la Comunitat Valenciana, s?acorda la convocatòria de proves selectives per a l?ingrés com a personal laboral fix, per al lloc de treball que s?especifica en l?annex I, a la Universitat Politècnica de València, d?acord amb les següents:  
BASES DE LA CONVOCATORIA  
1 Normes generals  
1.1. Es convoquen proves selectives per a cobrir amb personal laboral de nou ingrés el lloc vacant la categoria professional, funcions i localitat de destinació del qual figuren especificats a l'annex I.  
1.2. Les característiques del lloc convocat i les condicions de treball, seran les regulades en el vigent Conveni Col·lectiu per al personal laboral de les Universitats Públiques de la Comunitat Valenciana (DOGV núm. 1.257, del 05.03.90), i per les normes que es poguessen adoptar en un futur.  
1.3. L?acompliment del lloc quedarà sotmès a la Llei 53/84, del 26 de desembre, en matèria d'incompatibilitats.  
2. Procediment de selecció  
2.1 El procediment de selecció dels aspirants es realitzarà pel sistema de concurs-oposició lliure.  
2.2. Fase d?oposició. Constarà dels exercicis que tot seguit s'indiquen, tots ells de caràcter obligatori i eliminatoris.  
Primer exercici. Consistirà en la contestació d'una prova teòrica sobre coneixements de les matèries relacionades amb les funcions a desenrotllar, d'acord amb el que es disposa a l'annex I  
Segon exercici. Consistirà en la realització d'una prova pràctica relacionada amb el lloc de treball objecte de la convocatòria.  
2.3. Fase de concurs. Es realitzarà un concurs de mèrits valorable segons el barem establert en la base 8.2, i que només es farà efectiva si se supera la fase d'oposició, cas en el qual se sumarà a la puntuació obtinguda en les proves.  
Entrevista personal: la fase de concurs finalitzarà amb una entrevista personal davant el tribunal per a valorar les aptituds professionals del candidat segons les funcions a desenrotllar i contrastar l?experiència del candidat amb les exigències del lloc.  
3. Requisits dels aspirants  
3.1. Per a l'admissió a la realització de les proves selectives caldrà reunir el següents requisits:  
a) Tenir la nacionalitat espanyola.  
b) Haver fet 18 anys quan acabe el termini de presentació de sol·licituds.  
c) Trobar-se en possessió de la titulació acadèmica requerida per al compliment del lloc de treball, segons consta en l'annex I, a més dels altres requisits i condicions expressades en la descripció del lloc.  
d) No trobar-se inhabilitat penalment per a l'exercici de funcions públiques.  
e) No haver estat separat, mitjançant expedient disciplinari, de cap administració o ocupació pública.  
4. Sol·licituds  
4.1. Els que vulguen prendre part en aquestes proves se lectives hauran de fer-ho constar en la sol·licitud, segons model de l'annex II, que serà facilitada gratuïtament al Servei de Gestió de Personal i Afers Generals de la Universitat Politècnica de València, camí de Vera, s/n, València, edifici rectorat.  
4.2. Els sol·licitadors s'adreçaran al Rectorat de la Universitat Politècnica de València, camí de Vera, s/n, 46937 València, en el termini de 15 dies hàbils comptats a partir d l?endemà de la publicació d?aquesta convocatòria al Diari Oficial de la Generalitat Valenciana.  
4.3. La presentació de sol·licituds podrà fer-se al Registre Central de la Universitat Politècnica de València, camí de Vera s/n, 46596 València, edifici Rectorat, o en qualsevol de les formes establertes en l'article 66 de la llei de Procediment Administratiu. Juntament amb la sol·licitud haurà de presentar se, obligatòriament, la següent documentació:  
- Fotocòpia del DNI.  
- Currículum professional.  
- Fotocòpia compulsada de la titulació acadèmica exigida com a requisit, o que s'al·legue com a mèrit.  
- Acreditació documental (amb originals o còpies compulsades) de l?experiència, formació, coneixements i altres mèrits relacionats amb el lloc, que s'al·leguen com a mèrits en el currículum.  
Els drets d'examen seran de 810 pessetes, i s'ingressaran en el compte corrent núm. 65777999438857 -taxes- de la Caixa d'Estalvis de València, a la urbana 724, situada a la Universitat Politècnica de València, camí de Vera s/n, 46889 València.  
El justificant de pagament dels drets d'examen es realitzarà amb la impressió del segell en la sol·licitud de l?esmentada entitat o de qualsevol de les seues oficines.  
5. Admissió dels aspirants  
5.1. Acabat el termini de presentació de sol·licituds, l?òrgan convocant dictarà una resolució, que es publicarà en el Diari Oficial de la Generalitat Valenciana, i que hi contindrà la llista d'admesos i exclosos. Els aspirants exclosos tindran un termini de deu dies comptats a partir de la publicació de la resolució per a poder reparar el defecte que va motivar la seua exclusió.  
5.2. Transcorregut el termini anterior i reparats el defectes, es dictarà una resolució amb la relació definitiva d'admesos, que es publicarà en el Diari Oficial de la Generalitat Valenciana, establint-se també amb almenys quinze dies d'anticipació la data, el lloc i l?hora de l?inici dels exercicis.  
6. Tribunal qualificador  
6.1. El tribunal qualificador d'aquestes proves tindrà la composició que figura en l'annex III d'aquesta resolució.  
6.2. Els tribunals no podran constituir-se ni actuar sense la presència d'almenys tres dels seus membres.  
6.3. Els membres del tribunal, i els assessors especialistes i ajudants, estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu.  
6.4. Els tribunals podran sempre sota la seua direcció i control directe, utilitzar ajudants i assessors especialistes amb la finalitat d'accelerar les proves.  
6.5. Durant el desenrotllament de les proves selectives, el tribunal resoldrà tots el dubtes que pogueren sorgir en l'aplicació d'aquestes normes.  
6.6. A efectes de comunicacions i altres incidències, els tribunals tindran la seua seu al camí de Vera s/n, 46763 València, edifici rectorat.  
6.7. Els tribunals que actuen en aquestes proves percebran les assistències previstes en el Reial Decret 236/1988, del 4 de març.  
6.8. Els tribunals adoptaran les mesures oportunes per a garantir que els exercicis siguen corregits sense que es conega la identitat dels aspirants.  
7. Desenrotllament dels exercicis  
7.1. Els aspirants seran convocats per a cada exercici en una crida única. Aquells que no hi compareguen, seran exclosos de l?oposició.  
7.2. L?ordre d'actuació, en aquells exercicis que ho requeresquen, s'iniciarà segons ho aprove el tribunal, i es publicarà en la crida a les proves.  
7.3. Iniciades les proves, l'anunci de la celebració de la resta d'exercicis es farà públic pel tribunal en el local en què s'haja celebrat l'anterior, amb quaranta-vuit hores com a mínim d'anticipació.  
7.4. Les proves selectives es faran a València capital.  
8. Qualificació dels exercicis  
8.1. Fase d?oposició. Cada un dels exercicis de caràcter obligatori i eliminatori es valorarà de 0 a 10 punts, i s'haurà d'obtenir, per a aprovar, un mínim de. 5 punts en cada un d'ells.  
8.1.2. La puntuació total de la fase d'oposició s'obtindrà sumant les puntuacions obtingudes pels aspirants en els dos exercicis eliminatoris.  
8.2. Fase de concurs. La valoració dels mèrits del concurs es realitzarà per deliberació conjunta dels membres del tribunal qualificador, segons el barem que a continuació es determina.  
a) Mèrits acadèmics. Es valorarà l'expedient acadèmic i l'oficialitat de la titulació i especialitat amb les funcions del lloc objecte del concurs-oposició, fins a un màxim de 2 punts.  
b) Experiència professional. Es valorarà fins a un màxim de 5 punts l'experiència professional dels aspirants en funcions semblants a les inherents al lloc de treball.  
c) Altres mèrits específics. Es valoraran fins a 1'5 punts altres mèrits que corresponguen a qualificacions específiques que hagen de reunir els candidats, segons les característiques dels llocs de treball.  
d) Entrevista personal. Es valorarà fins a 1'5 punts.  
8.2.1. El tribunal publicarà en la seua seu, el lloc, la data i l'hora en què s'iniciaran les entrevistes amb els aspirants que hagen superat la fase d'oposició i l'ordre de la seua intervenció.  
La qualificació final de les proves serà determinada per la suma de les obtingudes en la fase de concurs i en la fase d'oposició.  
9. Relació de seleccionats  
9.1. En acabar cada exercici, el tribunal farà públic en els llocs d'examen i en el tauler d'anuncis de la seu central la llista de persones que superen l'esmentat exercici.  
9.2. Finalitzats els exercicis, el tribunal farà pública la relació dels aspirants que hagen obtingut les millors puntuacions en les proves.  
9.3. En cas d'empat, l'ordre s'establirà segons la major edat de l'aspirant.  
9.4. El tribunal trametrà la relació esmentada al Rectorat, que ha de ser igual al nombre de places convocades.  
Aixà no obstant, el tribunal podrà fer pública una relació complementària en què figure la puntuació obtinguda per la resta dels aspirants no seleccionats però que superaren les proves,. i en el cas que alguns dels sol·licitants no arribaren a formalitzar el contracte corresponent, s'inclourà en la proposta el sol·licitador que el segueix per ordre de puntuació.  
Al mateix temps, es conformarà amb els aspirants no seleccionats una borsa de treball, a la qual s'acudirà per a formalitzar contractes de duració determinada, essent cridats per ordre de puntuació.  
10. Presentació de documents  
10.1. En el termini de 20 dies naturals des que es faça pública la relació d'aprovats en el Diari Oficial de la Generalitat Valenciana, i abans de formalitzar els contractes, els seleccionats hauran d'aportar els següents documents:  
a) Justificant que acredite estar en possessió de la Titulació exigida per a ocupar la plaça.  
b) Certificat de naixement expedit pel Registre Civil corresponent.  
c) Declaració jurada o promesa de no haver estat separat, mitjançant expedient disciplinari, de cap administració o ocupació pública.  
d) Certificat mèdic acreditatiu de no patir malaltia o defecte físic que impedesca l'acompliment de les funcions corresponents, expedits pels serveis provincials del Ministeri de Sanitat i Consum o pels organismes competents de les comunitats autònomes.  
10.2. Els qui dins del termini indicat, i tret de casos de força major, no presentaren la referida documentació, no podran ser contractats i quedaran anul·lades totes les seues actuacions, sense perjudici de la responsabilitat en què poguessen haver incorregut per falsedat de la seua instància.  
11. Formalització dels contractes  
11.1. L?òrgan competent formalitzarà el contracte de caràcter indefinit.«Mentrestant, l'aspirant no tindrà dret a cap percepció econòmica.  
11.2. El personal que supere, satisfactòriament, el període de prova establert de tres mesos, adquirirà la condició de personal laboral fix.  
12. Norma final  
La convocatòria, les seues bases i tots els actes administratius que es deriven d'aquesta i de les actuacions del tribunal, podran ser impugnades per part dels interessats, segons els recursos establerts en la vigent Llei de Procediment Administratiu.  
València, 10 de gener de 1991. - El Rector de la Universitat Politècnica de València: Justo Nieto Nieto.  
ANNEX I  
Descripció del lloc de treball, codificació, condicions i característiques  
Codificació de la plaça: L/91/1  
Denominació del lloc de treball: oficial de segona de laboratori.  
Catalogació: D 12 A  
Nombre de llocs convocats: 1  
Destinació: Departament de Física Aplicada a l?Escola Tècnica Superior d?Arquitectura.  
Localitat: València  
Requisits: tenir el títol de Batxiller Elemental, Graduat Escolar, Formació Professional de 1r o equivalent.  
Funcions:  
1. Col·laboració amb els professors per a la preparació de la documentació escrita i dels muntatges corresponents a les pràctiques de laboratori.  
2. Us de l?ordinador, per a arxivar dades i per a editar, principalment pel que fa a l?elaboració de quadres i taules de dades per al mesuratge de magnituds físiques. . 3. Organització de l?equipament i del material de laboratori.  
4. 1 totes les funcions inherents al lloc de treball.  
Coneixements: sobre els quals tractaran el 1r i el 2n exercici:  
A) Teòric. Consistirà en el desenvolupament d'un dels temes del temari que apareix tot seguit:  
Coneixements bàsics sobre:  
1. Errors; mètodes de mesura i classificació.  
2. Mesures de longituds: instruments i procediments de mesura.  
3. Determinació de densitats de líquids.  
4. Nocions bàsiques d'electricitat: magnituds elèctriques i unitats.  
5. Resistències, condensadors i bobines.  
6. L?oscil·loscopi: descripció i utilitat.  
7. Fonts d'alimentació. Polimetres. Tipus, descripció i funcions.  
8. Conceptes bàsics d'acústica: magnituds i unitats.  
9. Nocions sobre cambres acústiques. Descripció i funcions de les diferents cambres: reverberant, anecoica i de transmissió.  
10. Mesures acústiques: tipus d'aparells, realització de mesuraments, aparells i/o equipaments.  
Il. Mètodes àudio-visuals: elements, equipaments i la seua manipulació.  
B) Pràctic. Constarà de dues parts, que tractaran sobre els següents punts:  
Primera part: tindrà una duració d'una hora com a màxim, en la qual es farà un esquema, taula o quadre dels emprats en les pràctiques de laboratori per mitjà d'un editor de textos amb un Pc compatible.  
Segona part: tindrà una duració d'una hora com a màxim. Es farà un muntatge per a mesures de magnituds tractades en el temari descrit més amunt.  
Mèrits: entre altres, es valorarà, fonamentalment, l'experiència en les funcions especificades en el perfil.  
Veure annex  
ANNEX III  
Codificació de la placa: L/91/1  
Denominació del lloc de treball: oficial de segona de laboratori.  
Destinació: Departament de Física Aplicada a l?Escola Tècnica Superior d?Arquitectura.  
Tribunal qualificador i Titulars  
- El gerent o persona en què delegue.  
- Dos representants de la Universitat designats pel rector.  
- Dos representants del Comitè d'Empresa, un de cadascuna de les centrals sindicals més representatives.  
- La Cap del Servei de Personal, que hi farà de secretària, amb veu però sense vot.